Pompierii din Bihor au intervenit pentru salvarea a doi copii - de un an şi doi ani - blocaţi într-o maşină. Mama lor coborâse să cumpere medicamente şi a uitat cheile în interior, potrivit news.ro.
ISU Bihor anunţă, marţi, că s-a intervenit pentru salvarea a doi fraţi care au rămas blocaţi într-un autoturism.
"Femeia ieşise, timp de câteva minute, din autoturism, pentru a cumpăra medicamente, uitând cheile în interior, răstimp în care, cei mici se jucaseră, blocând accidental portierele", au transmis pompierii.
Aceştia au intervenit utilizând accesoriile din dotarea autospecialei de descarcerare.
"Au spart cu grijă geamul din dreapta faţă, reuşind să deblocheze autoturismul şi să-i redea, în siguranţă, pe cei doi copii, mamei", au mai transmis pompierii.